Realizacija 10 projekata u Valjevu | Energetski portal Srbije\nRealizacija 10 projekata u Valjevu\n29.11. 2016 Srbija\nEvropska unija, Savet Evrope, Švajcarska agencija za saradnju i razvoj sa konzorcijumom partnera, Savezno ministarstvo za privrednu saradnju i razvoj Republike Nemačke, Nacionalna alijansa za lokalni ekonomski razvoj i Regionalna razvojna agencija Srbije, kao i ministarstva Vlade Republike Srbije, finansiraju deset značajnih projekata u Valjevu i pružaju ekspertsku podršku u njihovoj realizaciji.\nJedan od značajnijih je i onaj koji je Evropska unija odobrila. U pitanju je projekat „City walk“ u okviru inter-regionalnog Dunavskog transnacionalnog programa. Projekat se realizuje zajedno sa brojnim partnerskim gradovima iz Srednje i Jugoistočne Evrope. Ukupna vrednost sredstava opredeljenih za grad Valjevo iznosi 150.000 evra, od čega je učešće grada 22.500 evra.\nCiljevi ovog projekta su smanjenje emisije štetnih gasova, buke, unapređenje bezbednosti i kvaliteta života, pešačkih zona i staza, urbane mobilnosti, povećanje interesovanja građana za kretanje i očuvanje životne sredine. U okviru ovog projekta grad Valjevo će promovisati nove urbane staze, biće postavljena nova turistička i druga signaliazacija, led bilbordi, a biće organizovane i mnogobrojne aktivnosti i događaji sa ciljem da se poveća svest građana o značaju usvajanja zdravih stilova života i kretanja, kao i o zaštiti životne sredine.\nŠvajcarska agencija za saradnju i razvoj sa konzorcijumom partnera\nSavezno ministarstvo za privrednu saradnju i razvoj Republike Nemačke\nRegionalna razvojna agencija Srbije


SPC, država i svesno uništavanje javnog zdravlja - Marks21\nSPC, država i svesno uništavanje javnog zdravlja[8 min. za čitanje]\nIsidora Radovanović 01/12/2020, 20:48 404 pregleda\nUprkos apelima zdravstvenih radnica i radnika, u danima kada se (zvanično) beleži više hiljada zaraženih koronavirusom dnevno, Srpska pravoslavna crkva i državni vrh organizovali su sahranu patrijarha Irineja time ugrozivši javno zdravlje koje je već u dubokoj krizi. Milioni evra su, umesto u propadajući zdravstveni sistem, iz budžetskih rezervi odliveni u SPC. Jasno je da je državi bitnija kupovina političke podrške Crkve nego životi miliona ljudi u Srbiji. Isidora Radovanović piše o državnom skidanju odgovornosti sa sebe, pronalaženju žrtvenih jarića i hrabroj borbi zdravstvenih radnica i radnika kojima je potrebna sva naša podrška.\nMinistar zdravlja Zlatibor Lončar apelovao je 20. novembra na građane da ne očekuju da policijski čas bude „čarobno rešenje“ i podsetio da je prekid kontakta jedini način da se pandemija kontroliše. Istog tog dana preminuo je patrijarh Irinej i u Srbiji su proglašena tri dana žalosti, a patrijarh je već sledećeg dana sahranjen u Beogradu. Sahrana je bila otvorena za javnost pa joj je prisustvovao veliki broj ljudi. Tri nedelje ranije, u Podgorici je sahranjen i mitropolit crnogorsko-primorski Amfilohije Radović, a samoj sahrani prisustvovao je i patrijarh Irinej, nakon čega je testiran pozitivno na novi koronavirus. Episkop David, koji je služio opelo na sahrani Irineja, dobio je potom pozitivan rezultat na testu na koronavirus. Povodom ove dve smrti, Matija Bećković izjavio je da se „Srpska pravoslavna crkva zaljuljala i našla u velikom iskušenju, pored iskušenja u kome se našlo celo pravoslavlje“. Izdvajam njegove reči jer smatram da su precizan primer onoga što nacionalisti, desnica i država u ovom trenutku zajedno rade – koriste korona-krizu da izazovu opštu nacionalnu paniku, udaljavajući se od stvarnih problema koji trenutno čine našu stvarnost.\nTi problemi se, štaviše, njihovim zajedničkim učinkom i pogoršavaju organizovanjem jedne ovakve sahrane u trenutku kada se evidentira i do 7.000 novozaraženih dnevno. U takvim uslovima apeli ministarke rada Darije Kisić Tepačević, inače članice medicinskog dela Kriznog štaba, da sada svaka porodica mora da ima svoj krizni štab, nisu ništa drugo do potpuno skidanje odgovornosti sa onih koji su glavni odgovorni, uključujući i nju samu. Svaka porodica će se verovatno i dogovarati oko, recimo, odlaska na sahranu patrijarha, ali ukoliko sam odlazak na nju nije moguć, odluke naših mikro „kriznih štabova“ neće imati nikakav katastrofalni učinak. Ipak, u trenutku kada nikakve ozbiljne i efikasne mere nisu na snazi, odluke naših ličnih i porodičnih kriznih štabova biće ključne i čitav dalji razvoj epidemije u jednoj državi zavisiće od njihovog zajedničkog učinka.\nKada se veliki broj ljudi ne leči u sopstvenom domu, već u nekoj državnoj ustanovi, ne može ni glavno telo koje odluke donosi da bude „krizni štab našeg doma“. Nedugo nakon ove poruke članice Kriznog štaba, 27. novembra, predsednik Sindikata lekara i farmaceuta, Rade Panić, podelio je informaciju kako je mladog pacijenta morao da pošalje kući jer u bolnici za njegovo lečenje u tom trenutku nije bilo kapaciteta iako mu je bila potrebna intenzivna nega. Dakle, time što su krizni štabovi premešteni u naše domove, u njih su premešteni i pacijenti kojima je neophodna bolnička nega.\nRade Panić, inače i član udruženja Ujedinjeni protiv kovida, takođe je prokomentarisao da u tom trenutku sahrana patrijarha Irineja još uvek nije imala posledice kakve se očekuju. Sahrani patrijarha prisustvovalo je nekoliko stotina ljudi, pa i sam državni vrh. Ni najmanje ne iznenađuje činjenica da je taj događaj najbolje prokomentarisao deo zdravstvenih radnica i radnika koji nisu deo režima, pa ni Kriznog štaba, već su okupljeni u udruženju Ujedinjeni protiv kovida. Oni su već na dan sahrane uputili saopštenje kojim su želeli da stave do znanja da je najavljena sahrana patrijarha Irineja sa epidemiološkog aspekta događaj najvećeg rizika za zdravlje ljudi i za čitav zdravstveni sistem. Pozvali su na odgovornost sve njene organizatore, državne organe i SPC zbog toga što ovaj događaj ni na koji način nije bio prilagođen onome što trenutna epidemiološka situacija zahteva. Kako navode u saopštenju: „Okupljanje hiljade vernika iz cele zemlje je potencijalno poslednji udarac na zdravstveni sistem koji je na izdisaju i šamar svim zdravstvenim radnicima koji se svakodnevno bore u kovid sistemu“. I ovo je verovatno najbitniji komentar na ovaj događaj jer dolazi od onih koji se „svakodnevno bore“ i jedinih koji trenutno mogu da nam daju tačne informacije. Kada se u brojke i statistike ne možemo do kraja uzdati, najbitnija informacija kojom se možemo voditi jeste ona koja dolazi od udruženih zdravstvenih radnika i radnica, a oni nam govore da je zdravstveni sistem uveliko na izdisaju. Broj obolelih će u sledećim danima rasti nakon događaja gde je na stotine ljudi pevalo, lizalo istu kašičicu, ljubilo sanduk, ikone, vrata.\nOsim samog održavanja sahrane, bitno pitanje je i šta će vlasti raditi u sledećim nedeljama kada zbog ovog događaja zdravstveni sistem krene ozbiljno da puca. Ono što u sledećem periodu možemo da očekujemo od državnog vrha i onih kojima je donošenje odluka dodeljeno, jeste da nastave da određuju razne novčane kazne, da prikrivaju tačne informacije a da odgovornost sa sebe skidaju na najgore moguće načine. Jedan od tih najgorih načina su i akcije koje sprovodi žandarmerija u Šidu na čelu sa ministrom policije Aleksandrom Vulinom u cilju „pronalaska iregularnih migranata“. Vulin je najavio da će žandarmerija u sledećem periodu dežurati na teritoriji opštine Šid i „voditi računa da na ulicama ne bude onih koji ne treba na njima da budu“. Pored toga je rekao i da, „sada kada imamo krizu sa koronavirusom, ovi ljudi mogu predstavljati zdravstveni problem i za sebe i za naše građane i zbog toga moraju biti u kampovima gde su strogo kontrolisani i imaju svu moguću medicinsku pomoć i zaštitu“. Ipak, podrška migrantima i briga za njihovo zdravlje ne iskazuje se patroliranjem žandarmerije koja treba da ih „pohvata“, niti ovakvom retorikom. Žandarmerijom koja svakodnevno učestvuje u akciji pronalaska migranata sa navodnim ciljem da se suzbije pandemija šalje se poruka da su izbeglice krive za pandemiju, dok je događaj pravoslavne crkve bezbedno mesto kada su epidemiološki rizici u pitanju – makar na njemu bilo i na stotine ljudi. Ipak, prema Zakonu o azilu i privremenoj zaštiti, tražioci azila imaju pravo na slobodu kretanja i nisu u obavezi da budu u zatvorenim kampovima, pa ovakvi mehanizmi ne predstavljaju ništa drugo do ugrožavanje njihovih osnovnih prava. Kako reče ministar zdravlja, „policijski čas nije čarobni štapić“ niti najbolje rešenje, te onda logično ni zatvaranje isključivo izbeglica u kampove i onemogućavanje samo njihovog slobodnog kretanja tokom epidemije ne može biti rešenje. Posebno je problematična zabrana slobodnog kretanja izbeglica u Šidu u trenutku kada Srpska pravoslavna crkva i državni vrh u Beogradu organizuju masovno širenje virusa.\nOvih dana mogli smo od zdravstvenih radnika čuti vest da je zdravstveni sistem i zvanično pukao. Ipak to ne znači da zdravstvene radnice i radnici u takvom sistemu neće nastaviti da rade i da se bore, barem onaj deo njih koji trenutno nije zaražen. Zato je važno u ovom trenutku stati uz zahteve koje oni kao organizovani radnici u ime udruženja Ujedinjeni protiv kovida iznose, a to su: priznanje kovida kao profesionalnog oboljenja sa 100% plate, zapošljavanje nezaposlenih lekara i sestara sa biroa, uvođenje telefonske trijaže, uključivanje privatne prakse u dijagnostiku i negu non-kovid pacijenata, kao i dostupnost psihološke podrške za zdravstvene radnice i radnike.\nNakon što je lekar Rade Panić govorio o objektivnom stanju u zdravstvu prethodne nedelje, dočekali su ga napadi od strane režima. Svrha tih napada je ućutkivanje zdravstvenih radnika koji su deo borbenih sindikata i koji su spremni da sa svima nama podele prave informacije o stanju u zdravstvenom sistemu. Nakon ovih napada, Udruženi sindikati Sloga pozvali su sve sindikalne organizacije u zemlji da zajedno stanu u odbranu kolege jer je „napad na njega“, kako oni kažu, „napad na sindikate, a time i radnike koji su nam članstvom ukazali poverenje“. Ukazujući poverenje svojim sindikatima, radnici i radnice u ovom trenutku pokazuju i da su spremni da se bore, ali i da grade frontove solidarnosti među svojim sindikalnim organizacijama.\nU ovom trenutku ključno je stati uz sve njih i njihove zahteve, i time podsetiti da ipak nije pravoslavlje to koje je ugroženo ovom krizom i pandemijom već radnička klasa. Upravo će klasa podneti teret toga što država organizuje skupove poput sahrane patrijarha i što ponovo daje 2 miliona evra SPC-u, dok istovremeno zdravstveni radnici i radnice podsećaju da zdravstveni sistem puca i da nema toliko stubova (a ni novca) koliko ima Srpska pravoslavna crkva.\nPrethodni članak Engels: uzdanica revolucionarnog socijalizma\nNaredni članak Paganski bog pije nektar samo iz lobanja ubijenih


ćavi ernandes Arhive - Admiral Bet SPORT\nOznaka: ćavi ernandes\nAko Ćavi preuzme Barsu, već zna ko će zameniti Mesija?!\nAuthor Milovan LonginovPosted on 27. septembra 2019. 16:44 27. septembra 2019. 16:34\nErnestu Valverdeu se odavno drma klupa, a u Kataloniji maštaju o dolasku Ćavija Ernandesa, ali to nije sve. Bivši kapiten i sadašnji trener katarskog Al-Sada, još uvek nema nameru...\nAuthor Milovan LonginovPosted on 4. maja 2019. 23:14 4. maja 2019. 22:58\nIako je juče bilo najava da bi Ćavi mogao u Andaluziju, ipak će ostati još godinu dana u Kataru. Katalonski mediji su juče plasirali bombu o tome da će...\nĆavi dobio prvu ponudu iz Španije – savršen klub, idealna prečica do Barse!\nAuthor Milovan LonginovPosted on 3. maja 2019. 16:27 3. maja 2019. 16:29\nJuče je potvrdio odlazak u penziju na kraju sezone, već danas dobio je prvu ponudu za trenerski posao. Legendarni kapiten Barselone Ćavi Ernandes odlučio je da završi karijeru u...\nVeliki Ćavi najavio penziju i svoj naredni posao\nAuthor Milovan LonginovPosted on 2. maja 2019. 17:39 2. maja 2019. 17:40\nLegendarni fudbaler Ćavi Ernandes potvrdio je danas da će na kraju sezone okačiti kopačke o klin. Čuveni fudbaler Barselone, koji od 2015. nastupa za katarski Al Sad, potvrdio je...\nRiberi odlazi da napadne neku drugu LŠ?\nAuthor Milovan LonginovPosted on 16. aprila 2019. 12:00 16. aprila 2019. 11:46\nVreme je za rastanak sa Bavarcima. Frank Riberi će ovog leta sigurno napustiti Bajern Minhen, posle 12 godina. Kako prenose nemački mediji, Riberi ima primamljivu ponudu katarskog Al Sada...\nPoslednje zbogom fudbalu – Katalonija nije skoro gledala ovakav spektakl!\nAuthor Milovan LonginovPosted on 12. marta 2019. 20:18 12. marta 2019. 21:56\nFudbalska selekcije Katalonije jednom godišnje igra prijateljsku utakmicu, a ove je zakazan duel sa Venecuelom koji će biti poseban iz više razloga. Pre svega, ovo će biti prvi prijateljski...\nRomantika u punom sjaju – Ćavi + Pike u tandemu, opet!\nAuthor Milovan LonginovPosted on 12. februara 2019. 16:53\nLjubav prema "otadžbini" kod Katalonaca je jača od svega. Katalonski mediji su preneli danas vest koja je oduševila navijače u tom delu Španije – Ćavi Ernandes je najavio da...\nE, i zato je veliki Ćavi…\nAuthor Milovan LonginovPosted on 5. februara 2019. 19:56 5. februara 2019. 19:49\nSećate li se kada je Barsa leta 2014. godine odlučila da dovede Ivana Rakitića i polako priprema kapitena Ćavija da ulazi sa klupe za rezerve? Legenda Barselone Ćavi Ernandes...\nU red za klupu Španije stala neka dobro poznata imena\nAuthor Mladen BorockiPosted on 4. jula 2018. 12:30 4. jula 2018. 12:14\nReprezentacija Španije eliminisana je sa Mundijala nakon poraza od Rusije u meču osmine finala. Fernando Jero je bio samo privremeno rešenje na klupi reprezentacije, pošto je Đulen Lopetegi smenjen...\nDa su Špancima danas njih dvojica u ekipi…\nAuthor Milovan LonginovPosted on 13. juna 2018. 14:40\nU momentu kada u španskoj reprezentaciji vlada poptuni haos posle otkaza za Đulena Lopetegija, jedna fotografija posebno se izdvaja. Ćavi Ernandes je na svom Instagramu podelio fotografiju u zagrljaju...\n23. oktobra 2019. 11:35\nPartizanov apel navijačima: Svi transparenti ce biti oduzeti na ulazu


Danas počinje Beogradski sajam knjiga Danas počinje Beogradski sajam knjiga\nKultura Napisao Balkan IN oktobar 23 2016\tveličina teksta\tSmanji veličinu teksta Povećaj veličinu teksta\nNajreprezentativnija književna manifestacija u ovom delu Evrope, 61. Međunarodni beogradski sajam knjiga, počinje danas i do 30. oktobra, pod sloganom "Knjige u ruke", okupiće više od 450 direktnih izdavača, među kojima 40 inostranih.\nOvogodišnja zemlja počasni gost je Iran, koja će u centralnom delu hale 2a predstaviti svoju viševekovnu kulturu i tradiciju, ali i savremenu književnost i nove naslove prevedene na srpski jezik.\nFokus će biti i na dijalogu srpskih i iranskih pisaca, a u Beograd, kako su najavili predstavnici Iranskog kulturnog centra, dolazi grupa od 15-tak izdavača, sedam pisaca i 10 ilustratora.\nSajam će svečano otvoriti pisac, profesor Filozofskog fakulteta u Novom Sadu i predsednik Matice srpske prof. dr Dragan Stanić (Ivan Negrišorac) i iranska spisateljica i rediteljka Narges Abjar.\nPisci u fokusu biće Zahar Prilepin (Rusija) i Erlend Lu (Norveška), a sa svojim srpskim čitaocima družiće se i Vil Firt, Vedrana Rudan, Aleksandar Mekol Smit, Aleksandra Poter, Rumjana Ebert, Marketa Hejkalova, Jani Virk, Eugen Šuljkin.\nTribinski program Sajma biće posvećen 400. godišnjici od smrti Šekspira i Servantesa, 120.godišnjici pojave romana "Hajduk Stanko", veku od smrti Petra Kočića pa sve do sećanja na godišnjicu osnivanja Jasenovca, srpskom romanu u domaćem filmu, prevođenju južnoslovenskih književnosti i novim srpskim pesnikinjama.\nNovi program "Arena od reči" biće usmeren na teme od značaja za knjigu i kulturu danas - "Knjiga i angažovanost: poželjne i potisnute teme", "Čije je naše nasleđe", "Između nacionalne i kolonijalne kulture".\nNajavljeni su i razgovori sa poznatima iz različitih profesija o iskustvu čitanja, zatim serija dijaloga sa savremenim domaćim piscima o njihovim novim naslovima i predstavljanje neprofitnih izdavačkih produkcija u Srbiji u okruženju.\nForum Bibliotekarskog društva Srbije baviće se nabavkom knjiga, stručnjaci iz desetak zemalja i važnih međunarodnih organizacija učestvovaće na konferenciji posvećenoj kolektivnom ostvarivanju prava nad pisanim i ilustrovanim delima.\nNa Sajmu će biti postavljen veći broj izložbi - o Servantesu, Šekspiru, Kočiću, Iranu, Jasenovcu, izložena dela Miloša Šobajića, zatim prva i raritetna izdanja Jaše Tomića, Milana Rakića, Milorada Mitrovića i Kočića, kao i 20 najlepših knjiga Međunarodne kuće umetnosti za decu iz Slovačke.\nPosebna pažnja biće posvećena predstavljanju dela umetnika mlađih od 30 godina, pa će u sali "Janko Veselinović", nazvanoj po piscu čuvenog romana "Hajduk Stanko", od ponedeljka do subote, nastupaće autori za decu i mlade - od Laze Lazića i Ljubivoja Ršumovića, Raše Popova i Vladimira Andrića, do Jasminke Petrović, Igora Petrovića, Dejana Aleksića i Branka Stevanovića.\nŠkolski dan je u četvrtak, 27. oktobra, porodični dani su 24. i 25. oktobar kada će biti omogućeno da cela porodica sa jednom kupljenom ulaznicom po ceni od 600 dinara poseti manifestaciju.\nKao i prethodnih godina biće dodeljene nagrade za izdavača godine, izdavački poduhvat godine, dečju knjigu godine, najlepšu knjigu, nagrada za najboljeg izdavača iz dijaspore, posebno priznanje za najbolju knjigu iz oblasti nauke.\nNagrada "Bogdan Kršić" biće dodeljena za najlepšu knjigu, a specijalna priznanja za izdavača, knjigu ili strip i za mladog dizajnera.\nOd 26. do 30. oktobra uporedo će biti održan Sajam obrazovanja i nastavnih sredstava pod motom "Obrazovana Srbija - uspešna Srbija", kao i Sajam informisanja, komunikacija i marketinga "Media market".\nPojedinačna ulaznica košta 250 dinara, a za grupne posete 150 dinara.\nPoslednjeg dana Sajma biće izvršena primopredaja "Otvorene knjige" ambasadorima Nemačke, Austrije i Švajcarske koji će sledeće godine predstaviti književnost na nemačkom jeziku kao počasnog gosta 62. Međunarodnog beogradskog sajma knjiga.\ni do 30. oktobra, pod sloganom "Knjige u ruke", okupiće više od 450 direktnih izdavača, među kojima 40 inostranih.\nbeogradski\t sajam\t knjiga\t otvaranje\t ivan\t negrisorac\t knjige u ruke\nPrelepa "Plaža ljubavi" nastala u eksplozijama... Usred meksičkog arhipelaga Marijeta nalazi se mesto za zaljubljene, Plaža ljubavi. Iako je ostrva oblikovala vulkanska aktivnost, ušuškana plaža r...\nPročitano 2072 puta\tPoslednji put izmenjeno oktobar 23 2016


Otac slavnog tenisera spiskao 30 miliona dolara i doveo sina na ivicu bankrota\nA. J. 15. januara 2022. 02:21\nTeniski svet ovih dana potresaju vesti koje izazivaju veliku pažnju, a nemaju mnogo veze sa onim što se događa na samom terenu, pa je tako posle situacije u kojoj se našao Novak Đoković, javnost saznala i za tešku situaciju u kojoj se našao njegov veliki prijatelj Huan Martin del Potro. Argentinac, koji godinama muku muči sa povredama, sada se našao i u velikim finansijskim problemima jer je njegov otac izgubio gotovo čitavo bogatstvo koje je Huan Martin zaradio u karijeri.\nUz unosne ugovore sa kompanijama „Najki“, „Vilson“, „Pežo“, „Roleks“ i mnogim drugim, „div iz Tandila“ je, činilo se, obezbedio sebi dovoljno novca da do kraja života živi više nego pristojno.\nArgentinu je šokirala vest koju su novinari izneli u televizijskom šou „A la tarde“ na kanalu Amerika, govoreći da je Danijel potrošio 30 miliona dolara sinovljevih para, dok je vodio računa o njegovim finansijama.\n„Ne verujem da ima više od tri miliona dolara na računu u banci. To je dosta novca, ali on je mislio da se obezbedio do kraja života, a onda je saznao u kakvom se haosu nalazi“, rekao je jedan od voditelja.\n„Švorc je“, nastavili su voditelji.\n„Del Potro stariji, koji je veterinar, prevario je sopstvenog sina. Huan je saznao za najgori mogući scenario kada je video brojeve.“\n„Kada mu je otac preminuo, ljudi koji su mu izdavali kredite su počeli da kucaju na vrata Huana Martina jer njegov otac nije mogao da obuzda biznis dok je bio živ. Najveći dug je sa proizvođačem žitarica u Nekoćei, i to Huan Martin sada vraća“, dodali su tokom emisije.\n„Imao je detektive koje je plaćao da prate devojke svog sina.“\nbakrotHuan Martin Del Potrootac


Alvares u posjeti Komori | Privredna komora Crne Gore\nU okviru posjete našoj zemlji Havijera Alvaresa, ekonomskog savjetnika u Ambasadi Kraljevine Španije sa sjedištem u Beogradu, na sastanku u crnogorskoj Privrednoj komori je 6. juna 2017. godine razgovarano o mogućnostima unapređenja poslovne saradnje sa tom državom.\nPotpredsjednik Privredne komore Crne Gore Stanko Zloković je gostu predstavio ulogu, značaj i strukturu crnogorskog komorskog sistema, posebno u sferi međunarodnih odnosa. Istakao je da je jedan od razvojnih prioriteta naše zemlje energetski sektor, u okviru kojeg značajno mjesto zauzima i proizvodnja solarne energije. Naglasio da se intenzivno radi na poboljšanju infrastrukture, autoputu Bar-Boljare, te da je potpisan i Memorandum o izgradnji Jadransko-jonskog autoputa, koji će imati posebno značajnu ulogu za razvoj turizma.\nAlvares je iskazao želju da doprinese jačanju ekonomske saradnje između Španije i Crne Gore, imajući u vidu aktuelne trendove da diplomatija sve više postaje sredstvo uspostavljanja poslovnih veza. Sagovornici su se saglasili da je potrebno podstaći interesovanje kompanija obje zemlje za uspostavljanjem partnerstava, čemu bi doprinijelo i potpisivanje sporazuma o saradnji privrednih komora Crne Gore i Španije.


MINISTAR NEDIMOVIĆ U POSETI IVANJIČKIM SELIMA: Otkup još 800 tona domaćeg krompira | Novosti.RS\nSITUACIJA u malinarstvu bila je teška, ali smo onda strateški pristupili rešavanju problema i krenuli sa subvencijama za nove sertifikovane sadnice, nabavku nove opreme i to već sada daje rezultate.\nNajzadovoljniji sam kad mi malinari kažu da na istoj površini imaju nove i stare zasade, a da su na ovim prvim prinosi tri puta veći. To je naša pobeda.\nOvo je u petak, prilikom posete poljoprivrednim proizvođačima ivanjičkim selima rekao ministar poljoprivrede, šumarstva i vodoprivrede, Branislav Nedimović. O je istakao da se ove godine očekuje dobra otkupna cena maline, ali i omogućen je plasman na novo tržište.\n- O ciframa neću da pričam, jer to nisam radio ni kad je cena bila oko 100 dinara po kilogramu, pa neću ni sada ni kada je dva puta veća. Ogromna je potražnja za srpskom malinom, ne možemo da garantujemo da će biti tako svake godine, ali bitno je da se održi kontinuitet. To je svakako bolje nego nagli skok i nagli pad cene i potražnje – kazao je ministar Nedimović.\n"NOVOSTI" SAZNAJU: Dva Rusa zavejana kod Ivanjice - službe hitno izašle na teren\n08. 04. 2021. u 22:45\nPOMOĆ ŠVAJCARSKE RADI UBLAŽAVANJA POSLEDICA KOVIDA: Podržani projekti 22 opštine u Srbiji iz oblasti socijalne zaštite\n06. 04. 2021. u 23:12\nIZVOZ SRPSKE POLJOPRIVREDE POVEĆAN 50 ODSTO: Ministar Branislav Nedimović saopštio odlične rezultate\n25. 03. 2021. u 22:40\nZa razliku od malinara, međutim, proizvođači krompira ove godine imali su veliki problem sa plasmanom viškova robe. Resorno ministarstvo uz pomoć velikih marketa organizovalo je otkup širom Srbije, a u planu je da bude otkupljeno još oko 800 tona krompira iz Gornjeg Milanovca, Ivanjice i Nove Varoši, gde je najviše robe na lageru.\n- Ove godine proizvođači su imali dva puta veće prinose, a usled epidemije potražnja je pala i automatski je došlo do problema. Pritom, zbog bescarinskog režima bio je evidentan pritisak krompira iz inostranstva. To ćemo pokušati da izbegnemo u narednom periodu i država uvodi novu meru, posebnu sezonsku carinu u periodu od novembra do februara kad je krompir i najtraženiji, kako bi zaštitili naš domaći proizvod - istakao je Nedimović.\nKao ključan faktor uspešnog plasmana krompira na domaćem i inostranom tržištu ministar poljoprivrede ističe poštovanje standarda i prilagođavanje kupcima.\n- Stav kupaca se promenio i oni sada imaju posebne zahteve kad je u pitanju pre svega pakovanje. Zato sam sa lokalnom samoupravom u opštini Ivanjica razgovarao da se napravi zajednički projekat za koji će ministartsvo dati novac i da se obezbedi posrednik, jer ne može čovek koji proizvodi krompir da se bavi i pakovanjem i prebiranjem. Na taj način će se lakše ispuniti očekivani standardi i nećemo doći u situaciju da nam se od 10 kilograma odbaci skoro polovina – zaključio je Nedimović.\nBranislav Nedimović Ivanjica poljoprivreda domaći krompir Nedimović u Ivanjici\nKONKURS ZA VATROGASCE: Na području Južnog Banata ima mesta za 13 novih polaznika\n13. 05. 2021. u 00:48\n„EUFONIJA“ U ZNAKU TANGO MUZIKE: U Novom Sadu počelo šesto izdanje festivala harmonike i kamerne muzike\nŠESTI Internacionalni festival harmonike i kamerne muzike „Eufonija“ u organizaciji istoimenog udruženja građana, otvoren je večeras u novosadskoj Sinagogi i trajaće do 19. maja.\n12. 05. 2021. u 23:03\nRAKIĆ U POSETI OPŠTINI PARTEŠ: Kuće za dve porodice i asfaltiranje ulica\nSVE ulice u opštini Parteš koje su značajne za stanovnike ovog mesta biće asfaltirane.\n12. 05. 2021. u 22:35\n15 VATROGASACA ZA SREDNJI BANAT: Jedinstveni uslovi konkursa za obuku pripadnika vatrogasno-spasilačkih jedinica\nMINISTARSTVO unutrašnjih poslova na konkursu za obuku pripadnika vatrogasno-spasilačkih jedinica, od ukupno 300 polaznika za stručno osposobljavanje i obavljanje vatrogasno-spasilačkih jedinica, za potrebe pet opština na području srednjeg Banata, predviđa upis ukupno 15 budućih vatrogasaca i to po trojca za potrebe Vatrogasno spasilačkog bataljona u Zrenjaninu, Žitištu, Sečnju, Novom Bečeju i Novoj Crnji.\n12. 05. 2021. u 22:04\nNA 55. Okružnoj smotri Pomoravskog okruga u recitovanju pod nazivom “Pesniče naroda mog” učenica drugog razreda paraćinske Gimnazije Vanja Najdanović osvojila je prvo mesto u konkurenciji srednjoškolaca.


Evropska investiciona banka (EIB) odobrila je 340 miliona evra za izgradnju deonice puta od Poprikuše do Medakova dužine 36 kilometara na Koridoru Vc, ključne infrastrukture za povezivanje u zemlji koja je takođe podržana grantovima Evropske unije i Evropske banke za Rekonstrukcija i razvoj (EBRD). Ova investicija kreira nova radna mesta i poslovne mogućnosti u Bosni i Hercegovini i doprinosi regionalnoj integraciji.\n“Sa 340 miliona evra novog finansiranja dodeljenog za Koridor Vc, EIB nastavlja da podržava ovu ključnu rutu na panevropskoj mreži koja povezuje luku Ploče u Hrvatskoj sa Mađarskom preko Bosne i Hercegovine. Do danas je EU banka obezbedila milijardu evra za izgradnju autoputa dužine 155 kilometara duž bosanskohercegovačke dionice koridora. Očekuje se da će ova moderna transportna mreža olakšati putovanje za 1,5 miliona ljudi, doprineti bezbednosti na putevima i promovisati regionalnu saradnju”, rekla je EIB u saopštenju za javnost.\nKao deo izuzetnih mera usvojenih kao odgovor na COVID-19, EIB će povećati svoje finansiranje kako bi pokrila 90% ukupnih troškova za unapređenje implementacije projekta.\n„EIB pruža kontinuiranu podršku razvoju modernih autoputeva na koridoru Vc u Bosni i Hercegovini. Savremeni, bezbedniji putevi i bolja saobraćajna povezanost vitalni su za ekonomski razvoj, slobodnu trgovinu i regionalnu koheziju i mogu pomoći u privlačenju novih stranih investicija. Ova transakcija pomoći će u stvaranju novih mogućnosti za zapošljavanje i podržati oporavak i integraciju Bosne i Hercegovine nakon COVID-19 sa regionalnim i tržištem EU“, rekla je potpredsednica EIB-a Liliana Pavlova, koja je odgovorna za Zapadni Balkan.\nŠef Delegacije EU i specijalni predstavnik EU u Bosni i Hercegovini ambasador Johann Sattler rekao je da mu je drago što je novi deo Koridora Vc sada finansijski obezbeđen zahvaljujući naporima Bosne i Hercegovine i EIB-a, investicione banke Evropske unije.\n„Ulaganje EIB-a pomoći će nam da se približimo cilju Ekonomskog investicionog plana Zapadnog Balkana da dovršimo 75% Koridora Vc do 2024. godine. Kao najveći donator Koridora Vc, Evropska unija je izdvojila preko 200 miliona evra za izgradnju od 11 pododeljenja Koridora Vc u Bosni i Hercegovini kao dopuna zajmovima EIB-a. Kao rezultat toga, građani BiH će biti bolje povezani ne samo unutar zemlje već i sa ostatkom Evrope “, rekao je Sattler.\nMinistar finansija i trezora Bosne i Hercegovine Vjekoslav Bevanda naglasio je značaj ovog sporazuma za Federaciju Bosne i Hercegovine i njegov državni i regionalni značaj u pogledu razvoja savremene infrastrukture, povećane bezbednosti i kapaciteta autoputa. „Svaki projekat vezan za izgradnju autoputa na koridoru Vc je od velike važnosti i svaki kilometar za nas predstavlja korak bliže Evropi. Zbog toga će ovaj sporazum, pored finansijske vrednosti, imati pozitivan uticaj na javnost koja će imati pristup 35 kilometara novog autoputa na deonici Poprikuše-Medakovo“, rekao je ministar Bevanda.


Ko će udomiti EU agencije poslije Bregzita – BiGportal.ba\nKo će udomiti EU agencije poslije Bregzita\nKonačna odluka o tom pitanju se očekuje u oktobru, kada će se članice EU izjasniti najprije o EMA a zatim o EBA. Njemačka i Francuska su se dogovorile da Evropska bankarska agencija (EBA) bude preseljena iz Londona u Frankfurt, a Evropska agencija za lijekove (EMA) iz Londona u francuski grad Lil po izlasku Britanije iz […]\nKonačna odluka o tom pitanju se očekuje u oktobru, kada će se članice EU izjasniti najprije o EMA a zatim o EBA.\nNjemačka i Francuska su se dogovorile da Evropska bankarska agencija (EBA) bude preseljena iz Londona u Frankfurt, a Evropska agencija za lijekove (EMA) iz Londona u francuski grad Lil po izlasku Britanije iz EU, piše njemački magazin Virtšafts vohe, pozivajući se na neimenovane izvore iz EU.\nČlanice EU su se ranije ove nedjelje sukobile povodom pitanja premještanja sjedišta dvije agencije poslije Bregzita, pošto je većina od preostalih 27 članica pokazalo interes da bude njihov domaćin, javlja Rojters.\nNjemačka i Irska su među zemljama koje su potvrdile da će aplicirati da u njima bude sjedište agencija, iako diplomate kažu da nijedna zemlja ne može ugostiti obje agencije.\nSvih 27 članica EU računa na “dio kolača” u toj podjeli, među kojima i Hrvatska.


Nastavljene aktivnosti u vezi sa upisom izvorne muzike na UNESCO listu | NEON Televizija\nNastavljene aktivnosti u vezi sa upisom izvorne muzike na UNESCO listu\nObzirom da je potrebno uraditi istraživanje, dokumentovanje te definisanje elementa nematerijalne kulturne baštine od strane stručnjaka zaposlenih u nadležnim institucijama, Ministarstvo za kulturu, sport i mlade Tuzlanskog kantona je koordiniralo aktivnosti oko organizacije početnog sastanka, koji je održan u srijedu, 5. decembra 2018. godine. Sastanku su prisustvovali: Selma Bešić – Čerkezović, stručni savjetnik za kulturu i informisanje u Ministarstvu za kulturu sport i mlade TK, mr. Kemal Nurkić, direktor Zavoda za zaštitu i korištenje kulturno-historijskog i prirodnog nasljeđa Tuzla,mr. Rusmir Djedović, stručni saradnik za prirodno i etnološko naslijeđe u Zavodu, Vesna Isabegović, predstavnica Muzeja istočne Bosne Tuzla, Zrinka Andrejaš, direktorica Srednje muzičke škole „Čestimir Mirko Dušek“, Fahrudin Sinanović, direktor JU BKC“Alija Izetebgović“ Kalesija, i Alija Džafić, stručni saradnik za kulturu u BKC-u. JU Bosanski kulturni centra „Alija Izetbegović“ Kalesija je inicijator upisa sviranja i pjevanja uz šargiju i violinu na navedenu listu, a u aktivnosti ssu uključene i navedene institucije.


Poslednjih godina velika je potražnja za fabričkim Honda modelima niske kilometraže iz prošlosti, omogućujući ljudima koji su uspeli da očuvaju svoje S2000, Civic, Prelude ili CRX modele u dobrom stanju da steknu velike profite...\nUpravo je ovo slučaj sa ovim modelom Honda CRX 16i-16 automobila, koji je u salonskom stanju i koji se pojavio na prodajnoj listi kompanije Garagisti u Portugalu, sa neverovatnih 17 kilometara na svom odometru. Model koji vidite kupljen je kao nov avgusta meseca 1990. godine u Honda predstavništvu u Lisabonu. Vlasnik je odvezao automobil do privatne garaže, koja je verovatno bila veoma blizu predstavništva i ostavio automobil da čami u njoj sve donedavno.\nUprkos tome što ne razumemo razloge koji stoje iza ovog garažiranja, posebno zbog toga što je ovo u suštini masovno proizvođeni hečbek sa troje vrata, ali se ovaj izbor njegovog vlasnika ispostavio kao vremenska kapsula koja mu je donela klasik koji danas vredi velike pare. Sa druge strane, ovo je najverovatnije CRX model kompanije Honda sa najmanjom pređenom kilometražom na svetu.\nCRX je ostao netaknut tokom trideset godina, tako da je i dalje opremljen originalnim gumama, fabričkim voskom, motornim uljem, dok su mu čak i papirne zaštite za tepih i dalje na mastu kao prvog dana u salonu. Zapravo, jedina stvar koja je zamenjena, sudeći prema prodajnoj listi, jeste akumulator i ulje za kočnice.\nKao što možete očekivati od automobila koji je svoju karijeru proveo u zatvorenom, njegova srebrna metalik boja karoserije i crna plastika izgledaju identično kao i prvog dana kada su izašli iz fabrike. Farovi i štopaljke su potpuno čisti, dok enterijer izgelda neverovatno, sa dosnovno nekorišćenim kadicama i veoma interesantnom zadnjom klupom.\nIspod haube ovog modela nalazi se 1,6 litara veliki DOHC četvorocilindrični motor unutrašnjeg sagorevanja, koji stvara 122 ks. Ova snaga se šalje na prednju osovinu putem petostepenog manualnog menjača.\nImajući u vidu činjenicu da se Civic Si modeli, kreirani od 1999. i 2003. godine, prodaju po cenama sličnim onim kao kada su bili novi, ovaj CRX će najverovatnije za svakog potencijalnog kupca biti prilično veliko iznenađenje u tom smislu. Kada se doda retkost modela niske kilometraže iz ove ere, slobodno je moguće pretpostaviti da će novi vlasnik čuvati ovaj CRX i dalje kao kraljicu garaže, pripremajući ga za neke buduće generacije i još veće cene.


Košarkaški klub Mega Mozzart » MILOJEVIĆ: „NE SMEMO DA DOZVOLIMO VELIKE PADOVE U IGRI PROTIV CRVENE ZVEZDE“\nMILOJEVIĆ: „NE SMEMO DA DOZVOLIMO VELIKE PADOVE U IGRI PROTIV CRVENE ZVEZDE“\nKošarkaši Mega Bemaxa u ponedeljak 13. januara od 17 časova u Hali sportova Ranko Žeravica dočekuju Crvenu zvezdu mts u okviru 15. kola ABA lige. Izabranici trenera Dejana Milojevića će protiv aktuelnog šampiona ABA lige pokušati da dođu do iznenađenja i trijumfa koji bi imao izuzetan značaj u borbi za opstanak u ABA ligi.\nMega je već na Božić objavila objavila da su ulaznice za meč besplatne s tim što će preuzimanje besplatnih ulaznica za gornji nivo tribina će biti organizovano na biletarnici Hale sportova 13. januara na dan utakmice od 15 časova pa do početka meča. Imajući u vidu i ograničeni kapacitet hale, posetioci će moći da preuzmu maksimalno po 2 karte po čoveku. Ulaznice za donji nivo tribina neće biti u slobodnoj distribuciji već su iste podeljene prijateljima i sponzorima kluba.\nTrener Mega Bemaxa Dejan Milojević je pred duel protiv Crvene zvezde mts istakao da je veoma značajno da se njegova ekipa bori od početka do kraja:\n– U ponedeljak dočekujemo Crvenu zvezdu koji je aktuelni šampion ABA lige. Imaju izuzetno jaku i iskusnu ekipu i zbog nekih ranijih neočekivanih poraza u ABA ligi sigurno je da će maksimalno koncentrisani dočekati meč sa nama. Mi smo posebno u poslednja 3 kola značajno podigli igru, ali smo doživeli i neke nesrećne poraze koje moramo da ostavimo iza sebe. Meč protiv Crvene zvezde nije onaj u kome možemo realno da očekujemo da se „vadimo“, ali je veoma značajno da se borimo od početka do kraja i da ne dozvolimo velike padove u igri koje bi Zvezda sigurno umela da kazni. Uz agresivnu odbranu i dobru energiju na parketu, pokušaćemo da uvedemo meč u neizvesnu završnicu, a ako nam se ukaže prilika i za nešto više, nadam se da ćemo uspeti da je iskoristimo. Verujem da će publika u hali imati priliku da uživa u dobrom i kvalitetnom meču,\nPosle 14 odigranih kola ABA lige, Mega ima skor 3-11 dok je Crvena zvezda zabeležila 8 pobeda. Mega je u prošlom kolu izgubila na gostovanju u Zadru sa 106:100 dok je Crvena zvezda mts na svom terenu savladala Krku sa 101:77.\nKapiten Mega Bemaxa Edin Atić je istakao da se njegova ekipa podigla, posebno u poslednje tri utakmice:\n– Igramo protiv jednog od najtežih protivnika u ligi. Zvezda je jako kvalitetna ekipa i na svakoj poziciji imaju po minimum dva odlična igrača. Mi smo se podigli kao ekipa, igramo sve bolje i bolje, posebno u poslednje tri utakmice. Sigurno je da je Crvena zvezda veliki favorit, ali mi ćemo dati sve od sebe da napravimo iznenađenje. Biće teško, ali je sigurno da nam neće nedostajati borbe i želje na parketu,\nizjavio je Atić.\nMEGIN BOŽIĆNI POKLON – BESPLATAN ULAZ ZA DUEL MEGE I ZVEZDE\nKOALA SE VRAĆA U REDOVE MEGE


Ispravljanje stavova (3)\n14. maj petak\n„Na svim putevima svojim imaj Ga na umu, i On će upravljati staze tvoje.“ Priče Solomonove 3:6 (Daničić)\nKada govorimo o imanju ispravnog stava važno je da budeš u kontaktu sa kontrolnim tornjem. Kontrolori letenja mogu da „vide kompletnu sliku“ kada se radi o onome što se dešava na nebu. Oni imaju znanje i autoritet da pilotima kažu da uspore ili da ubrzaju, da lete više ili niže, kako da izbegnu ili da prođu kroz oluju ili da idu alternativnim putevima. Neverovatan podatak, kontrolori letenja u Velikoj Britaniji prate više od 2,5 miliona letova svake godine, što je u proseku oko 7000 letova svakog dana. Zapravo, dan kada su zvanično bili najzauzetiji je bio 5. jul. 2019. godine, kada su nadgledali 8863 letova! Oni upravljaju komercijalnim letovima, privatnim, vojnim i teretnim letovima kao i vazdušnim taksijima i vozilima na aerodromu. Pored toliko aviona koji uzleću i sleću svakog minuta, piloti moraju da budu u kontaktu sa kontrolnim tornjem.\nIsto tako, ti moraš da budeš u kontaktu sa Bogom – Onim koji vidi kompletnu sliku tvog života i upravlja svime što je povezano sa tobom. On se stara da sve što treba da se desi se i desi u pravo vreme i da se kreće odgovarajućom brzinom da bi bio siguran da ćeš ti bezbedno stići na destinaciju koju je On isplanirao za tebe. Zato održavanje redovne komunikacije sa Bogom treba da bude na vrhu tvojih svakodnevnih spiskova obaveza. On će ti pomoći da prođeš kroz sve životne uspone i padove i pronađeš svoj put za vreme oblačnih dana kada ne možeš da vidiš koji sledeći korak treba da napraviš. Ukratko, „na svim putevima svojim imaj Ga na umu, i On će upravljati staze tvoje.“


Tender za Galeniku početkom aprila\nU prvih nekoliko dana aprila biće objavljen javni poziv za prodaju Galenike, a zainteresovane kompanije već sada o uslovima eventualnog strateškog partnerstva pregovaraju sa privatizacionim savetnikom, konsultantskom kućom Dilojt, saznaje Danas.\nKako je ministar privrede Željko Sertić ranije najavio, predstojeći tender nije klasična privatizacija, već je reč o izboru partnera koji će izvršiti dokapitalizaciju kompanije, a procedura bi trebalo da traje nekoliko meseci, nakon čega će biti raspisan i javni poziv za izbor profesionalnog menadžmenta fabrike. Tek kada nekadašnji gigant farmaceutske industrije Srbije postigne bar nivo i kvalitet proizvodnje od pre desetak godina, prema sadašnjim planovima Vlade biće otvoren javni tender za privatizaciju 85 odsto državnog kapitala. Ministar je potvrdio i da je o tom modelu spasavanja fabrike i kasnije prodaje postignut dogovor sa rukovodstvom Galenike i sa dva reprezentativna sindikata.\nInače, Galenika je na spisku od 17 strateških preduzeća čiju je zaštitu od poverilaca država produžila do 31. maja ove godine, a do pre nekoliko meseci u izjavama zvaničnika, uz RTB Bor i Resavicu važila je za preduzeće u čije preživljavanje Vlada nije bila sigurna. Poslednjih nedelja, međutim, Galenika se u tom kontekstu više ne pominje i očigledno je da će nade u njeno spasavanje biti podgrejane uoči finiša izborne kampanje, tim pre što se do otvaranja birališta zasigurno neće znati koje su kompanije zainteresovane za ulaganje, i da li ih uopšte ima. Naime, poznato je da se Galenika bori sa ogromnim dugovima koji su pravo čudo za visoko profitabilnu farmaceutsku industriju. Već nekoliko godina unazad, ona je u "crvenom" za više od 200 miliona evra, od čega oko 150 miliona potražuju banke koje su je kreditirale. Interesantno je da, iako je pretila velika opasnost da Galenika ode u stečaj i čime poverioci gube nadu da će se naplatiti, nijedna od banaka nije prihvatila galantnu ponudu Vlade da to konvertuju u kapital preduzeća.\nDinkićeve akcije od 1.000 evra\nGalenika je već bila skriveni adut u izborima 2008. kada je pominjana kao jedno od četiri državna preduzeća čije će akcije država besplatno podeliti građanima. Tvorac tog modela privatizacije, koji u Srbiji nikada nije sproveden, Mlađan Dinkić, tada je tvrdio da će ukupna vrednost tog paketa, u koji su ulazili još i kapital Telekoma, Aerodroma i NIS-a, iznositi po hiljadu evra.\nProdaje se imovina IGM "Jedinstva" AD iz Crvenke\nStečajni upravnik stečajnog dužnika IGM "Jedinstvo" AD u stečaju iz Crvenke oglasio je prodaju imovine javnim nadmetanjem.\nPredmet prodaje je preostala pokretna i nepokretna imovina, i to - hale, zemljište i stara oprema za proizvodnju opekarskih proizvoda koja se nalazi u proizvodnim pogonima (ciglani), čija je početna cena 45.816.000 dinara, kao i nemontirana italijanska oprema za proizvodnju opekarskih proizvoda, sa početnom cenom od 33.090.750 dinara.\nJavno nadmetanje održaće se 23. aprila 2016. godine u 12 časova u Crvenki.\nPKB ponovo na prodaju, nova vrednost 91 mil EUR - Matijević i Kostić čekaju da padne cena\nVlada Srbije i Grad Beograd najverovatnije će sniziti cenu PKB-a sa 154 na 91 mil EUR, što je 30% tržišne vrednosti te kompanije, saznaje "Blic". Na prethodni javni poziv za prodaju "Poljoprivrednog kombinata Beograd" niko se nije javio, iako je cena već bila snižena na 51%.\nVlasnik industrije mesa "Matijević" Petar Matijević i vlasnik "MK Grupe" Miodrag Kostić nedavno su napravili konzorcijum kako bi kupili PKB.\n- Kupićemo PKB samo ako cena padne i bude prihvatljiva. Država bi trebalo da ima u vidu da je došlo do drastičnog pada poljoprivrednih proizvoda prošle godine i da postoji rizik ulaganja u ovu oblast - kaže Matijević.\nIstovremeno, ministar privrede Željko Sertić kaže da Vlada razmatra novi poziv i najavljuje novu procenu vrednosti PKB-a.\nNa prodaju preduzeće "Anđelija Mišić" u stečaju iz Koštunića - Procenjena vrednost 219 miliona din.\nStečajni upravnik stečajnog dužnika "Anđelija Mišić" d.o.o. u stečaju iz Koštunića oglasio je prodaju pravnog lica javnim prikupljanjem ponuda.\nPredmet prodaje je stečajni dužnik kao pravno lice čiju najvažniju imovinu čine građevinski objekti - etno kuća, hotel u izgradnji, vila, restoran, vajati, ali i pokriveni bazen u izgradnji, letnja pozornica, košarkaško i fudbalsko igralište...\nNa prodaju je i zemljište upisano kao svojina stečajnog dužnika, kao i zemljište u vanknjižnom vlasništvu, i oprema - kancelarijska oprema, oprema za tkanje i oprema za restoran.\nProcenjena vrednost stečajnog dužnika kao pravnog lica iznosi 218.982.255,00 dinara.\nOva vrednost nije minimalno prihvatljiva, niti je na drugi način obavezujuća ili opredeljujuća za ponuđača prilikom određivanja visine ponude.\nKrajnji rok za dostavljanje ponuda je 22. april 2016. godine u 11.45 časova, a javno otvaranje ponuda održaće se istog dana u 12 časova u kancelariji stečajnog upravnika u Gornjem Milanovcu.


HomeDRUŠTVOOtvoreno međunarodno takmičenje jedinica vojne policije „Čuvar reda“\nPotpredsednik Vlade i ministar odbrane dr Nebojša Stefanović otvorio je sinoć na Trgu srpskih ratnika u Kraljevu, međunarodno takmičenje vojnih policajaca „Čuvar reda”, koje se kao jedna od 34 discipline Međunarodnih vojnih igara, prvi put održava u našoj zemlji.\nCeremoniji otvaranja prisustvovali su načelnik Generalštaba Vojske Srbije general Milan Mojsilović, zamenica ministra odbrane Ruske Federacije Tatjana Ševcova, predstavnici zemalja učesnica takmičenja, predstavnici lokalne samouprave i brojni građani.\nOtvarajući takmičenje, ministar Stefanović je istakao da je zadovoljstvo večeras biti u Kraljevu, gradu u kom je krunisano čak sedam srpskih srednjovekovnih kraljeva i koji je prava riznica vojničke tradicije i naše bogate ratničke istorije kroz vekove.\n– Večeras smo na Trgu srpskih ratnika gde možete videti spomenik velikim srpskim herojima poginulim u ratovima od 1912. do 1918. godine, delo ruskog umetnika Romana Verhovskog. Srpska istorija obiluje borbama i stradanjima našeg naroda, viteškim borbama za slobodu i život i u miru i u ratu – naglasio je ministar Stefanović.\nTu žrtvu nebrojenih srpskih heroja kroz vekove, kako je istakao, ne smemo nikada da zaboravimo.\n– Zato večerašnje vojne igre i one koje će biti održane u narednih nekoliko dana želim da posvetimo našim precima, srpskim herojima, koji su kroz vekove vojevali da bismo mi i naša deca živeli u slobodnoj Srbiji i da bismo danas mogli u miru da se sportski takmičimo i bijemo bitke potpuno drugačije i lepše vrste – ukazao je ministar Stefanović.\nMinistar odbrane je podsetio da je Srbija ove godine prvi put jedan od koorganizatora najveće vojne smotre na svetu – Međunarodnih vojnih igara.\n– Nakon šest godina učešća u njima, pripala nam je ta čast da budemo jedna od 11 zemalja organizatora na čijim terenima se ovo prestižno takmičenje odvija. Želim još jednom da se zahvalim i gospođi Ševcovoj, Ministarstvu odbrane Ruske Federacije na ukazanom poverenju. To je još jedna potvrda naših bratskih odnosa, stvaranih kroz vekove naše zajedničke istorije – naglasio je ministar Stefanović.\n– Srbija ima čast da organizuje takmičenje vojnopolicijskih jedinica u disciplini „Čuvar reda“. Želim da se zahvalim našim ljudima iz Vojske Srbije na sjajnoj organizaciji i pripremama, jer su zaista uložili ogroman trud da bi ovo takmičenje na našim poligonima „Žiča“ i „Beranovac“ moglo da počne i da bismo se pokazali kao pravi domaćini našim gostima – istakao je ministar Stefanović.\nKraljevo, kako je ocenio, odličan je izbor za održavanje ovog takmičenja, jer u njemu žive izuzetno gostoljubivi i srdačni ljudi, koji umeju da pokažu pravo gostoprimstvo.\n– Na grbu ovog velikog grada naćićete moto „Nama dobro, a nikome zlo”, što dovoljno govori o ljudima koji ovde žive. Nemam nikakvu sumnju da će se naši gosti iz država učesnica i sami u to uveriti – poručio je ministar Stefanović.\nGovoreći o predstojećem takmičenju, ministar Stefanović je istakao da su tu i predstavnici vojski iz Egipta, Belorusije, Grčke i Mađarske u svojstvu posmatrača, izražavajući nadu da će oni u narednim godinama odlučiti da budu učesnici ovih igara.\n– Ekipama iz Rusije, Kazahstana, Irana, Katara i Kipra koje se takmiče želim mnogo sreće, a našim momcima, naravno, da ostvare što bolji rezultat i daju sve od sebe da dobro brane boje Srbije – poručio je ministar Stefanović.\n– Vi, koji ste pripadnici vojne policije naše vojske, svojom odlukom da posvetite svoje živote zaštiti naše Srbije postali ste posebni za naš narod, posvećenošću i ogromnim radom već ste zavredili svako poštovanje, ali se svakako nećemo ljutiti ni ako donesete i neku medalju – istakao je ministar Stefanović.\nMinistar Stefanović je podsetio da zahvaljujući našim precima, danas imamo priliku da vodimo neke drugačije i bolje borbe.\n– Ali „Čuvar reda“ svakako nije samo sportsko takmičenje u veštini, izdržljivosti i čvrstini timova na terenu, ovo je prilika i za neku vrstu zajedničke obuke i bolje razumevanje između vojski, a samim tim i bolju saradnju i uspostavljanje poverenja – naglasio je ministar Stefanović.\nKako je istakao, nakon prve dve faze takmičenja koje su provera vatrene osposobljenosti vojnih policija, druge dve će se odvijati na poligonu „Beranovac“.\n– Reč je o fazama „patrolna staza“ i „trka heroja“ koje će se održati 1. i 3. septembra i kojima će građani moći da prisustvuju. Pozivam vas da nam se pridružite i da pogledate šta je to što ovi timovi umeju, koliko su vrhunski obučeni i koliko su zahtevni njihovi svakodnevni zadaci – poručio je ministar Stefanović.\n– U nadi da ste večeras uživali u ovoj vojnoj svečnosti, u spektaklu koji nam je priredio i naš sjajni orkestar Ministarstva odbrane „Stanislav Binički“, ali i muzičari i umetnici solisti, u uverenju da će na takmičenju trijumfovati vojničko dostojanstvo i sportski duh, proglašavam međunarodno takmičenje jedinica vojne policije u disciplini „Čuvar reda“ otvorenim – istakao je ministar Stefanović.\nZamenica ministra odbrane Ruske Federacije Tatjana Ševcova istakla je da je takmičenje „Čuvar reda“ postalo veoma značajan događaj u životu vojne policije oružanih snaga zemalja učesnica i da svake godine ono postaje izazovnije za učesnike, a privlačnije za publiku.\n– Geografija održavanja ovog takmičenja se širi. Kao potvrda toga je da ove godine imamo još jednu zemlju suorganizatora Međunarodnih vojnih igara – Republiku Srbiju. Predstavljati vojnu policiju oružanih snaga svojih zemalja na ovom takmičenju je i prestižno i odgovorno, a pobediti je časno – poručila je Tatjana Ševcova i dodala da takmičarima predstoji da pokažu čvrstinu duha, izdržljivost, veštinu i taktičko majstorstvo.\nZamenica ministra odbrane Ruske Federacije poželela je svim učesnicima da dostojno izdrže sve izazove takmičenja i pokažu na šta su spremni.\nVeć sutra, šest takmičarskih ekipa na poligonu „Žiča“ imaće priliku da se, u pojedinačnoj konkurenciji, odmere u veštinama gađanja poluautomatskim i automatskim naoružanjem tokom prve faze nadmetanja. Drugi dan takmičenja, 31. avgusta, rezervisan je za gađanja dvočlanih timova u simulaciji realne borbene situacije.\nSaobraćajna nezgoda na Mišeluku: Taksista izleteo sa puta i udario u banderu\nViše raketa ispaljeno na aerodromu u Kabulu, u napadu dronom poginulo devet članova porodice


Jovana Radosavljević, Severna Mitrovica: Pravo na istinu – Okruženje\nJovana Radosavljević, Severna Mitrovica: Pravo na istinu\nHome|Hronika okruženja|Jovana Radosavljević, Severna Mitrovica: Pravo na istinu\nDvadeset i dve godine kasnije, Kosovo i dalje nema nacionalnu strategiju sa suočavanje sa prošlošću. Takva strategija ne postoji primarno zbog nedostatka političke volje, ali i zbog nedostatka istinskog angažovanja nacionalnih i međunarodnih aktera.\nOd 1999. godine, pristup suočavanju sa prošlošću na Kosovu bio je nedosledan i neadekvatan. O ratnim zločinima sudili su međunarodni sudovi (MKSJ), međunarodne institucije (UNMIK i EULEX) i nacionalni sudovi. Iako je pravda za ratne zločine važna, fokusiranjem na takva suđenja zanemareno je ozbiljno ulaganje u sredstva za unapređenje suživota i pomirenja.\nDosadašnji napori na Kosovu ka postizanju pomirenja nisu dali očekivane rezultate, posebno jer nije bilo ozbiljnog političkog interesa, niti ulaganja, kao i usled nedostatka konkretnog i valjanog razumevanja mehanizama koji su od presudnog značaja za pomirenje. Inicijative na temu tranzicione pravde na Kosovu su se dešavale uporedo, i patile su od nedostatka koordinacije, politizacije i personalizacije od strane političkih lidera, i nisu uspele da obezbede adekvatno predstavljanje i uključivanje pogođenih zajednica (žrtava sukoba i preživelih).\nPored inicijativa koje se tiču prava na pravdu, uključujući i Specijalizovana veća Kosova, na Kosovu je pokrenuta i inicijativa koja se odnosi na pravo na istinu, koju je 2017. godine pokrenuo tadašnji kosovski predsednik Hašim Tači, najavivši formiranje Komisije za istinu i pomirenje. U međuvremenu je formiran pripremni tim, sastavljen od predstavnika civilnog društva i predstavnika vlasti, čija je primarna uloga bila da izradi Normativni akt Komisije u skladu sa nalazima dobijenim kroz javne konsultacije sa interesnim grupama. Mandat pripremnog tima se završio oktobra 2020. godine a da Komisija za istinu i pomirenje nije formirana, niti je ikada odlučeno na koji način bi se ova komisija formirala, da li u Skupštini Kosova – kao zakon, ili kao dekret Predsednika. Moj lični stav, kao bivše članice pripremnog tima, stav civilnog društva ali i ispitanika (66%) u istraživanju javnog mnjenja koje je sprovela organizacija Integra 2019. godine, je da se Komisija za istinu i pomirenje treba formirati u Skupštini.\nProblem ovakvih inicijativa na Kosovu je taj što sve inicijative zavise od pokretača, a kad ta osoba ode sa svoje političke pozicije, inicijativa se takođe završava. U ovom slučaju, mandat pripremnog tima je završen oktobra 2020. godine, i nije obnovljen zbog očekivanja prvih optužnica Specijalnog tužilaštva od kojih bi neka mogla završiti i na Tačijevoj adresi. Nedugo po isteku mandata pripremnog tima, odleteo je avion sa optuženima za ratne zločine u Hag. U njemu su bili Hašim Tači, optužen za zločine nad Albancima, Srbima i Romima na Kosovu i u Albaniji, 1998-99, Kadri Veselji i Redžep Seljimi.\nPitanje je koliko će sluha za Komisiju za istinu i pomirenje imati buduća vlada oko Aljbina Kurtija, koja simbolizuje raskrštanje sa ratnim krilom i političarima proizašlim iz OVK. Zato je i važno da se ova komisija formira putem zakona, u Skupštini, kako bi se obezbedio širi politički i društveni legitimitet, posebno od strane pogođenih i nevećinskih zajednica.\nKomisija za istinu i pomirenje na Kosovu, ako se ikada formira, bila bi jedan deo celokupne nacionalne strategije za suočavanje sa prošlošću. Ono što je pozitivan korak je to da Departman za tranzicionu pravdu, u okviru Ministarstva pravde Kosova, u saradnji sa civilnim društvom, uveliko radi na pokretanju procesa izrade ove strategije, koja bi trebalo da u svoje središte stavi žrtve i preživele.\nJovana Radosavljević je izvršna direktorica Nove društvene inicijative, organizacije civilnog društva iz Severne Mitrovice, bivša članica Pripremnog tima za Komisiju za istinu i pomirenje na Kosovu.\nSanja2021-03-23T23:18:27+00:0023 марта, 2021|Hronika okruženja|0 Comments


Prodajna CENA STANA na Savskom vencu 30% niža od tražene a na NBG 10%\n10/12/2020 | 15:58\nRazlika u traženoj i prodajnoj ceni kvadrata u starogradnji u Beogradu ide i do 30 odsto na Savskom vencu, na Vračaru i Starom gradu do 11 odsto, a na Novom Beogradu deset odsto, pokazalo je istraživanje na 73.000 oglasa za prodaju nekretnina.\nNa Savskom vencu je najveća razlika između prosečne tražene cene i prosečne prodajne cene u starogradnji, i ona iznosi čak 760 evra po metru kvadratnom, izračunali su na portalu 4zida.rs, koristeći zvanične podatke Republičkog geodetskog zavoda i sopstvenu bazu oglasa za prodaju nekretnina u starogradnji.\n“Na osnovu ovoga vidimo da se stanovi u starogradnji na Savskom vencu prodaju u proseku za 30 odsto nižu cenu od one koja stoji u oglasima”, jedan je od rezultata istraživanja.\nPokazalo se i da se na opštinama Stari grad i Vračar cene stanova snižavaju za oko 11 odsto prilikom prodaje.\n“Razlika između prosečne tražene i prosečne prodajne cene stanova u starogradnji na Starom gradu je nešto viša od 270 evra, dok na Vračaru ta razlika iznosi 230 evra”, kažu u 4zida.rs.\nKako se navodi, u opštini Novi Beograd prosečna tražena cena stanova u starogradnji je 1.795 evra po kvadratu, a prosečna prodajna cena je 1.598 evra po kvadratu.\n“Na osnovu toga zaključujemo da se cene u pregovorima snižavaju za oko deset odsto”, stoji u analizi traženih i kupovnih cena nekretnina u starogradnji u tri beogradske opštine.\nNjihov zaključak je i da pandemija koronavirusa, iako i dalje traje, nije ostavila trajnije posledice po tržište nekretnina i da se drastičniji pad u ceni, pogotovo kod kupoprodaje nekretnina, nije desio.\nKakvo je stanje u Novom Sadu?\nTakođe, tržište nekretnina u Novom Sadu nije značajno poljuljano pademijom. Ona je najviše uticala na to da, tokom vanrednog stanja, dođe do privremenog zastoja kupoprodaje, kao i na to da se u manjoj meri snize cene stanova za najam. Ipak, cene nekretnina koje se prodaju nisu doživele veći pad, a na pojedinim lokacijama one čak i – rastu, navodi se u zaključku.\n“Na osnovu analize vidimo da je prosečna tražena cena za stanove u starogradnji u Novom Sadu 1.417 evra/m2, dok je prosečna prodajna cena stanova u starogradnji 1.218 evra/m2. Na osnovu razlike od skoro 200 evra/m2, vidimo da se cene u kupoprodajnim pregovorima spuštaju za oko 14 odsto”, stoji u istraživanjnu.\nKada je u pitanju novogradnja, situacija je slička kao i kod starogradnje.\n” Tako je prosečna tražena cena za stanove u novogradnji u Novom Sadu 1.487 evra/m2, a prosečna prodajna cena takvih stanova 1.259 evra/m2. Na osnovu ovoga vidimo da kupci novogradnje u Novom Sadu, u toku pregovora, mogu da računaju na spuštanje cene od nekih 15 odsto po m2″.\nbeograd/nekretnine/novi sad/prodajna cena/tražena cena\nZlatibor je rekostrukcijom jezera postao “srpski Las Vegas” (FOTO)


Premijera nove sezone serije "Okruženi mrtvima" — Wannabe Man\nPremijera nove sezone serije “Okruženi mrtvima”\nFOX, vodeći svetski zabavni kanal, objavio je da je međunarodna premijera sedme sezone serije “Okružen mrtvima” zakazana za ponedeljak, 24. oktobar 2016. godine.\nPotvrđeno je da je “Okružen mrtvima” najtraženija TV serija i prema poslednjim istraživanjima ima najveći “prosečni globalni rejting traženosti”1. Šesta sezona adaptacije stripa Roberta Kirkmana postigla je skok gledanosti od 37% u odnosu na prethodnu sezonu, što ju je učinilo FOX-ovom serijom broj jedan u svetu.\nFOX je pionir modela simultanih premijera širom sveta, najviše 24 sata nakon američke premijere i ostaje jedini međunarodni emiter koji se služi ovom strategijom. Kao i prethodne, sedma sezona će se sastojati od 16 epizoda i biće emitovana iz dva dela. Prvih osam epizoda gledaćemo od 24. oktobra, a drugih osam u februaru 2017.\nKljučne reči Džefri Din MorganFOXGimplKari Pejtonmagazin za muškarcemuški magazinOkružen mrtvimaPremijera nove sezone serije "Okruženi mrtvima"Robert KirkmanSedma sezona Okruženi mrtvimaSkot MWannabe Man


"Ovo je poražavajući dan za Australiju": Prva recesija u 28 godina, BDP pao 7 odsto - Biznis Telegraf.rs\n02/09/20 | 13:35\nTurizam je, kao i svuda, teško pogođen, a mnogi australijski hotelijeri sada menjaju pravac svog poslovanja. Naime, počeli su da nude karantinske prostorije prekomorskim putnicima\nSidnejska opera / Foto: Wikimedia.org / Solvarsity\nAustralija je do krize beležila generalno nisku stopu nezaposlenosti, ali sada ne mogu da se pohvale dobrim ekonomskim rezultatima. Početkom juna smo pisali o tome da ovoj zemlji preti recesija, što se upravo i desilo.\nEkonomija Australije je doživela najdublji kvartalni pad još od Velike depresije, a reč je o periodu april-jun. Danas su objavljeni podaci koji potvrđuju da se ova zemlja, okupana suncem, prvi put našla u recesiji u poslednjih 28 godina.\nUkratko, BDP je pao za 7,0 odsto u drugom tromesečju, što je najveći kvartalni pad kada se uzmu podaci od 1959. godine. Najveći kvartalni pad od 2% prethodno je zabeležen 1974. godine, takođe u periodu od aprila do juna.\nBudući da je u prva tri meseca 2020. australijska privreda potonula za 0,3%, to znači da je zemlja ušla u recesiju, koja se po definiciji događa kada BDP pada tokom dva uzastopna kvartala. Premijer Skot Morison je rekao u da je ovo "poražavajući dan za Australiju".\nTurizam je, kao i svuda, teško pogođen, a mnogi australijski hotelijeri sada menjaju pravac svog poslovanja. Naime, počeli su da nude karantinske prostorije prekomorskim putnicima.\nDok Urugvaj uspešno odoleva krizi, njihove 48 puta veće komšije beleže istorijski pad


Počev od 23. jula mladi jedriličari Palićkog jedriličarskog kluba, i Srbi i Mađari iz Vojvodine, borave u Mađarskoj na Venecijanskom jezeru na kampu koji se održava po drugi put, a traje do četvrtka. Kamp se realizuje uz podršku mađarske vlade.\nIako je u ponedeljak vetar bio mnogo povoljniji za mlade jedriličare, već se u utorak videlo da će opet biti mnogo jedrilica na vodi. Sportiste pozdravili su Mikloš Šoltes, mađarski državni sekretar nadležan za crkve i manjine, Ljubomir Aleksov, portparol mađarskog parlamenta za srpsku manjinu te Veronika Pejićne Sutor, predsednica Srpske samouprave u Mađarskoj. Nakon toga započeo je trening.\nArnold Tamaš sa Palića kaže da je vetar bio slabiji u odnosu na prethodne dane, ali je i ovako bilo zabavno, deca su se kupala, jedrila čamcima jedni drugih i na kraju su ušli u lavirint trske, ali tamo nije bilo vetra te su se vratili da ručaju.\nPalićki jedriličarski klub ima mnogo da zahvali mađarskoj vladi, jer je proteklih godina realizovano više razvojnih projekata – kazala je Andrea Kikić, potpredsednica Jedriličarskog saveza Srbije. Ona je dodala da mnogo znači što deca nisu selektovana, već su mogli da dođu oni s kojima svakodnevno jedre i žive, dakle nisu došli samo Mađari već i Srbi sa Palića, Novog Sada i Beograda.\nMikloš Šoltes, mađarski državni sekretar nadležan za crkve i manjine je veliki ljubitelj jedrenja te je i on isplovio. Naglasio je da nam je velik zadatak i odgovornost, ali na sreću i mogućnost da mađarska i srpska manjina mogu mnogo da urade jedni za druge.\n"U ovoj regiji živimo zajedno, mnoge manjine i ako želimo da ovu decu odgojimo za normalan život u zajednici u kojoj ima mesta za Mađare, Srbe, Hrvate ili bilo koje druge manjine skupa, onda je vredno organizovati ovakve zajedničke programe, a sport hvala Bogu više spaja nego što razdvaja" – kazao je Šoltes.\nDeca jako uživaju u kampu na Venecijanskom jezeru i ako sve bude kako treba, onda će i narednih dana imati jači vetar i mnogo da jedre. Sledeće godine planiraju da se isto tako u istom terminu na istom mestu opet sretnu.


"Kategoričko distanciranje" od postupka odbornika SPS-a - Valjevo\n“Kategoričko distanciranje” od postupka odbornika SPS-a\nPosted by: REDAKCIJA VALJEVSKA POSLA in Valjevo 5. August 2021.\tComments Off on “Kategoričko distanciranje” od postupka odbornika SPS-a\nPredsednik GrO JS Valjevo i zamenik šefa odborničke grupe SPS-JS u Skupštini grada Valjeva Dragan Popović-Pop održao je samostalno konferenciju za medije na kojoj je istakao da je bio zatečen najpre govorom na poslednjoj sednici Skupštine grada, a potom i neglasanjem koalicionog kolege iz SPS-a Đorđa Pavlovića, za predlog donošenja odluke da se predsedniku Srbije Aleksandru Vučiću dodeli zvanje počasnog građanina Valjeva, koji su zajednički uputili ispred opozicione kolacione odborničke grupe SPS-JS. Popović se “kategorički distancirao” od postupaka socijalista u lokalnom parlamentu, a i samog Đorđa Pavlovića, napomenuvši da nije bio upoznat sa njihovom nemerom da neće glasati za predlog koji su zajedno uputili da se predsednik Vučić proglasi počasnim građaninom Valjeva, niti ga je, kako je rekao, iko od njih o tome konsultovao.\nDragan Popović-Pop, predsednik GrO JS Valjevo i zamenik šefa poslaničke grupe SPS-JS u Skupštini grada Valjeva\nPopović je kazao da je nažalost odluka da se Predsedniku Republike Srbije dodeli titula počasnog građanina našeg grada, koja je doneta na Skupštini grada Valjeva 27. jula, bilo jedino dobro što se desilo u vezi sa navedenom odlukom.\n“Sve ostalo što sam imao prilike da vidim i čujem, me veoma zabrinjava. I nije samo u pitanju političko nadmudrivanje onih koji drugačije misle već su pojedinci otišli toliko daleko da su ugrozili kako autoritet institucije Predsednika Republike tako i značaj najvrednije nagrade koju ovaj grad ima”, kazao je Popović.\nOn je istakao da valjevska i srpska javnost mora da zna da je bio zatečen najpre govorom, a potom i glasanjem odbornika Đorđa Pavlovića, sa kojim je zajednički uputio predlog da se navedena odluka donese.\n“Nije na meni da analiziram razloge kojima se odbornik SPS-a u Skupštini grada Valjeva Đorđe Pavlović rukovodio, a nemam ni ovlašćenje da tražim objašnjenje i odgovornost ostalih odbornika SPS-a u Skupštini grada Valjeva koji su pošli za njegovim stavom, pri čemu je deo odbornika SPS-a za vreme glasanja sedeo u sali i nije glasao, dok je drugi deo odbornika SPS-a boravio u holu ispred sale. Ipak, kao koalicioni partner SPS-a u Skupštini grada Valjeva i prevashodno kao jedan od podnosilaca predloga, nemam drugog izbora nego da se kategorički distanciram od postupka odbornika Socijalističke partije Srbije, a i samog Đorđa Pavlovića, uz važnu napomenu da sa njihovom namerom niti sam bio upoznat niti me je iko od njih oko toga konsultovao. Na kraju, piše se samo rezultat i samo se pobednici pamte. Predsednik Republike Aleksandar Vučić je zasluženo postao ponositi počasni građanin Valjeva, a Valjevke i Valjevci su dobili ulaznicu za lepšu i bolju budućnost! Živeo Predsednik Republike Srbije Aleksandar Vučić! Živelo Valjevo! Živela Srbija”, naglasio je Popović uz napomenu da kao odbornik koji predstavlja sve građane Valjeva i kao podnosilac predloga, bez kojeg Aleksandru Vučiću ne bi bila doneta odluka o dodeli zvanja počasnog građanina Valjeva, ima obavezu da javno pojasni “određene stvari”.\nPredsednik GrO JS Valjevo Dragan Popović-Pop je još kazao da je duboko svestan činjenice da živimo u vremenu, kada zahvaljujući Predsedniku Republike Srbije Aleksandru Vučiću, Valjevo ima istorijsku priliku da konačno postane ono što oduvek i zauvek treba da bude – prestonica Zapadne Srbije u kojoj žive srećni i zadovoljni ljudi i grad koji svi rado žele da posete, sa neodoljivom željom da mu se ponovo vrate.\n“U nameri da svoju šansu iskoristimo i postanemo grad pobednika, iskreno i od srca sam, verujući da nam se mišljenja u potpunosti slažu, zajedno sa odbornikom SPS-a u Skupštini grada Valjeva Đorđem Pavlovićem, podneo predlog da počasni građanin Valjeva postane Aleksandar Vučić, čovek sa kojim je uspeh zagarantovan. Imajući u vidu težinu podnetog predloga, održao sam zajedničku konferenciju za novinare sa odbornikom SPS-a u Skupštini grada Valjeva dr Zoranom Živkovićem, na kojoj smo promovisali navedeni predlog i predstavili javnosti njegov ogroman značaj ukoliko bude prihvaćen” podsetio je Popović.\nOn je u obraćanju novinarima poručio da mu je jedini cilj da zaštiti ugled institucije Predsednika Republike Srbije i grada Valjeva i najznačajniju titulu našeg grada, jer se radi o “trajnim i neprolaznim vrednostima sa kojima se apsolutno niko nikada ne sme igrati”.\nAleksandar Vučić Dragan Popović-Pop Đorđe Pavlović JS Počasni građanin Valjeva Socijalisti SPS SPS-JS\t2021-08-05\nTagged with: Aleksandar Vučić Dragan Popović-Pop Đorđe Pavlović JS Počasni građanin Valjeva Socijalisti SPS SPS-JS\nPrevious: Koncert na Mejinoj česmi osveženje za dušu\nNext: FUDBALERI CRVENE ZVEZDE, MILOŠ DEGENEK I MILAN BORJAN, KOJI SU 1995. IZBEGLI IZ KRAJINE POD NALETOM HRVATSKE VOJSKE, PODRŽALI FILM I SERIJU “OLUJA”


Jeftini letovi iz Sudana do Belorusije - Avio karte Sudan Belorusija - eSky.rs\nAvio karte iz Sudana do Belorusije\nPretražite letove iz Sudana do Belorusije\nProverite najbolje prilike za letove iz Sudana do Belorusije\n✔ Postoje li posebne ponude za letove iz Sudana do Belorusije na eSky.rs?\n✔ Mogu li se pobrinuti za osiguranje prilikom rezervacije leta iz Sudana do Belorusije?\n✔ Ako rezervišem let iz Sudana do Belorusije, mogu li da rezervišem ujedno i smeštaj?\n✔ Koje avio-kompanije nude letove iz Sudana do Belorusije?\nBudite sigurni, da na eSky.rs ponuda letova iz Sudana do Belorusije uključuje ne samo niskotarifne avio-kompanije, već i one koje su specijalizovane za visoki standard.


srbijasport.net - Vesti - Zonske lige - Ekspresni povratak Svilajnčana u društvo srpskoligaša\nČetvrtak, 09.07.2020 18:58\nFK Radnički Svilajnac - foto: N. Trailović\nOsvajanjem prvog mesta u novoformiranoj Zoni "Zapad", Radnički iz Svilajnca se ekspresno vratio u Srpsku ligu, grupa Istok. U Zoni "Zapad" su od prvog kola bili u vođstvu i u Jedinstvu (Paraćin) i aleksandrovačkoj Župi imali uporne pratioce. Nanizali su 15 pobeda i samo dva remija protiv najvećih konkurenata Jedinstva i Župe. Impresivna gol razlika (69:4) dovoljno govori o izuzetnoj efikasnosti i granitnoj odbrani, koja je samo u prva dva kola savladana, da bi narednih 15 utakmica mreža Radničkog mirovala.\nKako to obično biva, klub kada ispadne u niži rang najčešće dolazi do velikh lomova, odlaze igrači, treneri i rukovodeći ljudi. Na sreću Svilajčani su zadržali kostur tima sačinjen od domaćih mladih igrača. Trebalo je letos formirati praktično nov tim, pripremiti i selektirati. Nezahvalnog posla se prihvatio mladi trener Nenad Trailović, imao je viziju i složio kockice sa dobitnom kombinacijom. Doneta je strategija da se razigravaju igrači iz Svilajnca i okoline, sa par mlađih pojačanja iz Smedereva i Kruševca, koji tek trebaju da se dokazuju.\n- Zacrtan je cilj da se prve godine klub stabilizuje u organizacionom i igračkom smislu, i da kroz prvenstvo stasa bar 7-8 perspektivnih igrača. Dobar i sadržajan rad sa igračima pozitivno se odrazio na rezultatskom planu. Zimus smo dodatno pojačali konkurenciju sa još pet proverenih novajlija, i podigli kvalitet na još viši nivo. Do prekida smo zabeležili još dve ubedljive pobede, i sa tri boda prednosti vodili na tabeli. Gledajući povoljan raspored u nastavku, kvalitet igračkog kadra, organizaciju rada i postojeću infrastrukturu, smatram da su sve to bili validni činioci koji su nas promovisali u lidera, odnosno prvaka - kaže mladi trener Nenad Trailović, koji je uz ekipu učio i stasavao. Trailoviću su u radu pomagali Dragan Pavlović i Vladan Radača, nekadašnji reprezentativac bivše Jugoslavije.\nKao bivši igrač, sada trener, Trailović je od igrača zahteva rad, red i disciplinu. - Objektivno smo igrački slabiji od Paraćinaca, ali smo nedostatak nadoknadili velikim radom, zalaganjem, i to nam se na najlepši način vratilo - navodi mladi stručnjak i naglašava da uvek idu na pobedu i vole otvoreni i napadački pristup igri. Od pojedinaca vredi izdvojiti učinak kapitena Popovića, prvog strelca lige Nikodijevića (20 golova) i trojicu talentovanih igrača Rajkovića, Trajkovića i Pavlovića.\nRadnički je odavno poznat po izuzetnim uslovima koje poseduju, počev od glavnog terena, jednog od nakvalitetnijih u ovom delu zemlje, koji će od jeseni dobiti nove tribine, i pomoćnog na kome bi u toku leta trbalo da zasijaju novi reflektori. Omladinski pogon je brojan i zastupljeno je šest mlađih selekcija sa preko 150 dece, sa kojima radi devet trenera. Letos je klub ostao bez kompletne uprave i ambicioznog posla prihvatili su se novi čelnici Dragan Vićentijević i Zoran Radosavljević i uz pomoć opštine Svilajnac, koja u velikoj meri finansira sve aktivnosti u klubu, postavili ga na zdrave noge.\nGFK Jagodina: Titula potvrda kvaliteta i šampionskih...


Institucije EU usvojile mere predostrožnosti posle prvog slučaja korona virusa\nBeta 4. marta 2020. 21:15\nEvropska agencija za odbranu (EDA), agencija Evropske unije, otkazala je sve sastanke u njenom sedištu u Briselu do 13. marta, što je preventivna mera pošto je jedan njen zvaničnik pozitivno testiran na korona virus.\nEDA je odlučila da otkaže i učešće svog osoblja na spoljnim sastancima do 13. marta, prenosi briselski portal Euraktiv koji je imao uvid u interni mejl.\nPozivajući se na neimenovani izvor, Euraktiv navodi da se zaraženi zvaničnik EDA prošle nedelje vratio sa puta iz Italije i da je po povratku bio na četvoročasovnom sastanku sa oko 30 zvaničnika iz drugih institucija EU.\nPo objavljivanju vesti na portalu Euraktiv, EDA je demantovala da je on bio na tom sastanku i dodala da je nekoliko zvaničnika iz drugih institucija s kojima se sreo odmah obavešteno da je zaražen korona virusom.\nEuraktiv navodi da su se kod jednog pripadnika vojnog osoblja Evropske službe za spoljne poslove (EEAS) koji je bio na tom sastanku pojavili simptomi i da sada čeka rezultat testiranja.\nDrugi učesnici sastanka od tada su imali druge sastanke i išli su na putovanja, rekao je izvor iz EEAS za Euraktiv.\nDruge institucije EU usvojile su mere predostrožnosti i od zaposlenih koji su putovali u oblasti pogodjene epidemijom korona virusa zatražile da ne dolaze na posao, već da rade od kuće, dodaje Euraktiv.